CELEX: 32021R0445
Language: mt
Date: 2021-03-12 00:00:00
Title: Regolament tal-Kunsill (UE) 2021/445 tat-12 ta’ Marzu 2021 li jħassar ir-Regolament(UE) Nru 270/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu

15.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 87/17
               
            
         REGOLAMENT TAL-KUNSILL (UE) 2021/445
         tat-12 ta’ Marzu 2021
         li jħassar ir-Regolament(UE) Nru 270/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu,
         Wara li kkunsidra d-Deċiżjoni tal-Kunsill (PESK) 2021/449 tat-12 ta’ Marzu 2021 li tħassar id-Deċiżjoni 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu (1),
         Wara li kkunsidra l-proposta konġunta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u tal-Kummissjoni Ewropea,
         Billi:
         
                     (1)
                  
                  
                     Fil-21 ta’ Marzu 2011, il-Kunsill adotta d-Deċiżjoni 2011/172/PESK (2).
                  
               
                     (2)
                  
                  
                     Ir-Regolament tal-Kunsill (UE) Nru 270/2011 (3) jagħti effett lid-Deċiżjoni 2011/172/PESK.
                  
               
                     (3)
                  
                  
                     Fit-12 ta’ Marzu 2021, il-Kunsill adotta d-Deċiżjoni (PESK) 2021/449, li ħassret id-Deċiżjoni 2011/172/PESK.
                  
               
                     (4)
                  
                  
                     Għalhekk jenħtieġ li r-Regolament (UE) Nru 270/2011 jitħassar,
                  
               ADOTTA DAN IR-REGOLAMENT:
         
            Artikolu 1
            Ir-Regolament (UE) Nru 270/2011 huwa b’dan imħassar.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-12 ta’ Marzu 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  Ara paġna 46 ta’ dan il-Ġurnal Uffiċjali.
         
            (2)  Id-Deċiżjoni tal-Kunsill 2011/172/PESK tal- 21 ta’ Marzu 2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu (ĠU L 76, 22.3.2011, p. 63).
         
            (3)  Ir-Regolament tal-Kunsill (UE) Nru 270/2011 tal- 21 ta’ Marzu 2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu (ĠU L 76, 22.3.2011, p. 4).